388 IX. REND. RAGADOZÓK. 



foltokkal, a czomb föszine inkább rozsdás mint fehér s a szárfoltok 

 inkább vonalasak. A fark mindig csíkos. 



Mértéke: H. d 49—51, ? 59—02; Sz. 31—37; F. 24—30; 

 /.. 7-9-6; Cs. 2-8—4 cm. 



Általában egész Európában, majd csaknem a Sarkkörig közönséges, 

 de észlelték már a 68° é. szél. alatt is. Ázsiában Japánig fordul elö, 

 sőt ott is gyakori. A fiatalok inkább kószálóbb, sőt költözködő természe- 

 tűek mint az öregek s télen Afrikába is elkalandoznak; ellenben a kifej- 

 lettek helyet változtatók s ritkán bolyongnak annyira délre. Nálunk 

 helyenként elég gyakori s ligetes, mezők határolta erdőinkben, fáczáno- 

 sok közelében, hegyen és síkon egyaránt tanyázik; máshol csak őszszel 

 vagy télen mutatkozik. Áprilisban, meglehetős magasan, ágakból, zöld- 

 leveles gályákból rakja meg majd 1 méter átmérőjű fészkét s ha nem 

 háborgatják, évente megtartja azt, legföljebb kijavítja. Az Aldunánál 

 lakatlan réti sas fészkében is találtam költve. 3 — 4, ritkán 5 tojást 

 tojik, melyek rendesen egyszínű halvány zöldeskék vagy sárgás alap- 

 színűek, néha ritkásan foltosak. 



Tojásmérték: R 56— 59; 8^. 43—47 mm. 



Három hétig kotlik. Az öregek nagyon féltik fiókáikat s ha kell, 

 bátran megvédelmezik. 



A héja vadászgatás közben alacsonyan, minden feltűnést kerülve, 

 egyenletes szárnycsapásokkal repül, de ha prédát lát, elszántan, féktele- 

 nül vág s meglepő gyors támadásával keríti azt meg. Különösen ha 

 éhes, egészen elfelejti saját bőrét oltalmazni s az ember közellétét sem 

 veszi sokba. Több esetet tudok, mikor erdei hajtásokban az elhibázott 

 nyulat, a vadászok előtt megtámadta. Vakmerő, vérengző természeténél 

 és erejénél fogva egyike legveszedelmesebb ragadozó madarainknak. Az 

 apró madaraktól kezdve fel a fáczánig, baromfiakig, az egértől a nyúlig, 

 minden szárnyas és emlős állatot megtámad s irgalmatlanul felkonczol, 

 s"őt tudok esetet, hogy vércsét is « levágott ». Öreg fáczánnal, kacsával, 

 sőt nyúllal is elbánik, csakúgy mint a varjakkal. Vadászati és gazdászati 

 szempontból egyaránt kíméletlenül irtandó. Pusztítását illetőleg e könyv 

 első kötetére utalok. (L. 158. 1.) 



